ھان سوک-کیو

ھان سوک-کیو (بە ھانگل؛ 한석규 بە ھانجا؛ 韓石圭) ئەکتەرێکی کۆریای باشوورە کە لە ٣ی تشرینی دووەمی ساڵی ١٩٦٤ لە سیئۆلی پایتەختی کۆریای باشوور لە دایکبووە و یەکێکە لە ئەکتەرە سەرەکیەکانی سینەمای کۆریا و لە کارە دیارەکانی بریتین لە فیلمی ماسی سەوز (١٩٩٧) و فیلمی ژمارە.سێ (١٩٩٧) و زنجیرە درامای کریسمس لە مانگی ئابدا (١٩٩٨) و فیلمی شی-ری (١٩٩٩) و کۆتا تەقینەوەی سەرۆک (٢٠٠٥) و یەکێ لە دیارترین و بەناوبانگترین زنجیرە دراما کە ھان سوک-کیو بەشداری تێدا کردووە بریتییە لە درامای دکتۆر ڕۆمانتیک یان پزیشکی ڕۆمانسی (٢٠١٦ تا ٢٠٢٣) کە لە ھەر سێ وەرزی زنجیرە دراماکە ئەکتەر و ڕۆڵگێڕی سەرەکی بووە.

ھان سوک-کیو لە ساڵی ٢٠١١دا خەڵاتی (دێسانگ 대상)ی بردەوە بە بۆنەی ڕۆڵگێڕانە ناوازەکەی لە درامایەکی مێژوویی کۆری بە ناوی (Deep Rooted Tree) کە تێیدا ڕۆڵی پادشا (سێجۆنگ)ی مەزنی پادشای جۆسۆنی دەبینی، وە لە ساڵی ٢٠١٦ دووبارە خەڵاتی (دێسانگ 대상)ی بردەوە بەھۆی ڕۆڵگێڕانەکەی لە زنجیرە درامای دکتۆر ڕۆمانتیک کە تێیدا ڕۆڵی (مامۆستا کیم) یان دکتۆر بو یۆنگ-جوی دەبینی. وە ھەروەھا بەھۆی بەشداری کردن لە زنجیرە درامای دکتۆر ڕۆمانتیک ھان سوک-کیو توانی ناوبانگێکی باش بەدەست بهێنێت. 

وە لە ساڵی ٢٠١٢دا ھان سوک-کیو خەڵاتی ڕۆشنبیری و ھونەری کۆریای بردەوە لەلایەن حکومەتی کۆریا و بە ئیمپڕاتۆریەتی میلۆدراما ناسێنرا، کە لە ساڵی نەوەدەکانی سینەمای کۆریادا بە سەردەمی ڕێنسانسی ھونەر و ڕۆشنبیری ناودەبرا لە، کە بەشدارییەکی زۆری ھەبووە لە پەرەپێدانی کلتووری لە ڕێگەی چاڵاکی و بەشدارییەکانی.

 سەرچاوەکان 

پۆل:لەدایکبووانی ١٩٦٤
پۆل:ئەکتەرە کوڕەکانی کۆریای باشوور لە سەدەی ٢٠ەم
پۆل:ئەکتەرە کوڕەکانی کۆریای باشوور لە سەدەی ٢١ەم
پۆل:باشترین ئەکتەر لە وەرگرتنی خەڵاتی ھونەری پایکسانگ (فیلم)
پۆل:براوەکانی خەڵاتی باشترین ئەکتەری گراند بێڵ
پۆل:باشترین ئەکتەری نوێ لە بردنەوەی خەڵاتی ھونەری پایکسانگ (فیلم)
پۆل:باشترین ئەکتەرە نوێیەکان لە براوەی خەڵاتی ئێم بی سی
پۆل:دەرچووانی زانکۆی دۆنگگوک
پۆل:زیندووان
پۆل:ئەکتەرە کوڕەکان لە سێئول
پۆل:ئەکتەرە کوڕەکانی فیلم لە کۆریای باشوور
پۆل:ئەکتەرە کوڕەکانی کۆریای باشوور لە تەلەڤیزیۆن